Andijonda yosh qizlarni fohishalikka majburlagan ayollar qo‘lga olindi

Andijon shahar IIB xodimlarining sa’y-harakatlari tufayli viloyat hududidagi qo‘shmachi ayollar faoliyatiga chek qo‘yildi, deb xabar beradi IIV Jamoatchilik va ommaviy axborot vositalari bilan aloqalar boshqarmasi.

30-may kuni Andijon shahar IIBga tushgan hujjatlarga ko‘ra, O‘sh shahrida yashovchi Qirg‘iziston fuqarosi X.G ismli 20 yoshli ayol va Andijon viloyatida yashovchi O‘zbekiston fuqarosi N.N ismli 38 yoshli ayol, o‘zaro jinoiy til biriktirib qo‘shmachilik bilan shug‘ullanib 2016-yil dekabrdan 2018-yil fevral oyiga qadar yosh ayollarni erkaklarga qo‘shganliklari va 2018-yil mart oyida bir necha yosh qizlarni O‘zbekistondan Qirg‘iziston Respublikasiga olib o‘tib, fohishalik bilan shug‘ullanishga majbur qilganliklari aniqlangan.
Mazkur holat yuzasidan jinoyat ishi qo‘zg‘atilib tergov harakatlari olib borilmoqda.